徐同愛

徐同愛（），字仁夫，浙江衢州府常山縣人，民籍，明朝政治人物。同進士出身。

生平
早年出身國子生，中成化七年（1471年）辛卯科浙江鄉試第六十一名舉人。成化十一年（1475年）乙未科會試第二百七十名，殿試登進士第三甲第二十五名。授南城知縣，十八年四月擢授試監察御史《明宪宗纯皇帝实录卷之二百二十六》：成化十八年夏四月丁巳，擢推官楊宣、蔣誼、知縣劉信、文貴、俞深、趙炯、吳珏、郭紳、張西銘、陸淵、田益、徐同愛、海澄、陳經、董復、普暉、張廷瑞、張昺、謝寧、宋宣俱為試監察御史。，十九年四月實授山西道御史《明宪宗纯皇帝实录卷之二百三十九》：成化十九年夏四月乙酉，實授試監察御史陸淵、徐同愛、劉信、文貴、郭紳、俞深、董復、張西銘、田益、楊宣、趙炯為監察御史，淵山東道；同愛山西道；信浙江道；紳廣西道；深四川道；復貴州道；西銘河南道；益南京陕西道；宣貴州道；炯廣東道；改吳珏為四川梁山縣知縣、海澄湖廣宜城縣知縣。都察院題淵等歷刑一年，問理勤能，堪任風憲；珏、澄刑名生疏，亦調別任。吏部覆奏。，二十年差盘荆湖边郡仓粮数，二十一年巡按廣東，勘查布政使陳選一案。二十二年监丙午科廣東鄉試，二十三年回京，进文林郎，追赠父母诰命，是年掌道事。弘治改元，差简东南马政，二年差照刷河南三司文卷，三年夏因病辞官。弘治六年夏闰五月，卒于家，年五十九。

家族
曾祖徐謙受。祖父徐彥溫。父徐永熙《天一阁藏明代科举录选刊·登科录》（《成化十一年进士登科录》）。

参考
《明故文林郎监察御史徐公墓志铭》

Tongai
Category:常山人
Category:明朝山西道監察御史
Category:明朝南城縣知縣